Osnovna glazbena škola

sv. Benedikta

Madijevaca 10

23000 Zadar

KLASA: 003-07/21-01/06

URBROJ: 2198-1-47-21-02

Zadar, 12. siječnja 2021. godine

ZAKLJUČCI

SA 73. SJEDNICE UČITELJSKOG VIJEĆA OGŠ. SV. BENEDIKTA

ODRŽANE 12. SIJEČNJA 2021. U 9 SATI

Nazočni: M. B., Z: B:, A. B:, G. C., L. Č., G. I., T. J. B., S. M. Š., A. P., I. Š. T.

Nenazočni: B. M. D. (opravdano), N. R. (opravdano), H. Š. (opravdano).

Utvrđeno je da je na sjednici nazočno više od polovice članova Učiteljskog vijeća, što predstavlja potreban kvorum za rad sjednice.

V. d. ravnatelja pozdravlja sve nazočne, čestita novu godinu i predlaže sljedeći dnevni red:

1. Usvajanje zapisnika 72. sjednice Učiteljskog vijeća

2. Izbor članova Školskog odbora iz reda učitelja

3. Razno

Utvrđeno je da na predloženi dnevni red nije bilo primjedbi te je dnevni red prihvaćen jednoglasno.

A. 1)

Zapisnik sa 72. sjednice Učiteljskog vijeća prihvaćen je jednoglasno, bez primjedbi.

Ad 2)

Ustanovljeno je da sukladno čl. 27. Statuta Učiteljsko vijeće u imenuje dva člana Školskog odbora, temeljem izbora provedenih u skladu s odredbama čl. 29. do čl. 35. Statuta.

Sukladno čl. 29. Statuta, Učiteljsko vijeće u izborni odbor imenuje:

za predsjednika M. B., za člana T. J. B., za člana L. Č..

Imenovani članovi izbornog povjerenstva suglasni su sa svojim imenovanjem u izborno povjerenstvo.

Sukladno Članku 30. Statuta istaknuti su prijedlozi za kandidate za članove Školskog odbora iz reda učitelja.

Predloženi su:

1. A. B.

2. Z. B.

3. S. M. Š.

4. I. Š. T.

5. G. C.

6. G. I.

Utvrđeno je da je za članove Školskog odbora predloženo više kandidata nego što se bira.

Kandidat A. B. je prihvatio svoju kandidaturu

Kandidat Z. B. je prihvatila svoju kandidaturu

Kandidat S. M. Š. nije prihvatila svoju kandidaturu

Kandidat I. Š. T. nije prihvatila svoju kandidaturu

Kandidat G. C. je prihvatila svoju kandidaturu

Kandidat G. I. nije prihvatio svoju kandidaturu

Sukladno članku 31. Statuta, nakon završetka kandidiranja temeljem popisa kandidata Izborno povjerenstvo sastavilo je izbornu listu prema abecednom redu, koja izgleda ovako:

1. Z. B.

2. A. B.

3. G. C.

Sukladno članku 32. Statuta, nakon utvrđivanja izborne liste Izborno povjerenstvo izradilo je glasačke listiće. Broj izrađenih glasačkih listića jednak je broju nazočnih birača, a to je 10.

Glasački listić sadrži: naznaku da se izbor odnosi na kandidate za članove Školskog odbora, broj kandidata koji se biraju u Školski odbor, ime i prezime kandidata uz upisan redni broj ispred svakog imena i prezimena.

Sukladno Članku 33. Statuta provelo se tajno glasovanje za koje se utvrđuje da je pravovaljano jer je glasovanju pristupila natpolovična većina članova učiteljskog vijeća.

Glasovanju su bili nazočni svi članovi Izbornog povjerenstva.

Sukladno Članku 34. Statuta kad je svaki birač pristupio glasovanju, predsjednik izbornog povjerenstva upisao je birača u birački popis, dao mu glasački listić i objasnio mu način glasovanja:

* Birač može glasovati samo za kandidate upisane na glasačkom listiću, a glasuje tako da zaokruži redni broj ispred prezimena i imena kandidata.
* Glasački listići popunjeni suprotno danom objašnjenju smatraju se nevažećima.

Sukladno Članku 35. Statuta, nakon završetka glasovanja Izborno povjerenstvo prebrojilo je glasove sa važećih glasačkih listića i utvrdilo:

Glasovalo je 10 od 10 učitelja.

Važećih glasačkih listića bilo je 10, nevažećih 0, a neupotrijebljenih 0.

Po prebrojavanju glasova, Izborno povjerenstvo sastavilo je listu kandidata prema broju dobivenih glasova.

Kandidati su dobile/i sljedeći broj glasova:

1. A. B. 10 glasova

2. G. C. 7 glasova

3. Z. B. 3 glasa

Lista kandidata predstavljena je Učiteljskom vijeću te je ono prihvatilo listu kandidata jer je utvrđeno da tijekom izbora nije bilo povreda postupka ili propusta Izbornog povjerenstva.

Nakon što je Učiteljsko vijeće prihvatilo listu kandidata za članove Školskog odbora utvrđeno je da Učiteljsko vijeće Odlukom imenuje u Školski odbor slijedeća dva člana iz reda učitelja:

1. A. B. 2 (oznaka liste)
2. G. C. 3 (oznaka liste)

Sukladno čl. 35. Statuta, Učiteljsko vijeće OGŠ sv. Benedikta imenuje dva člana Školskog odbora na vrijeme do isteka mandata Školskog odbora utemeljenog na Konstituirajućoj sjednici Školskog odbora održanoj 29. prosinca 2020.

Ad 3)

* V. d. ravnatelja obavještava Učiteljsko vijeće da je radi promjene kalendara nastave potrebno unijeti i promjene u Godišnji plan i program rada Škole, ali je savjet da se još pričeka dok ne bude sigurno hoće li doći do eventualnih dodatnih odluka Ministarstva znanosti i obrazovanja vezanih za početak i trajanje drugog polugodišta nastavne godine 2020./2021. Trenutno je na snazi odluka ministra o početku drugog polugodišta 18. siječnja. Ostalo je poznato samo iz medija – ministar govori o početku po modelu A, osim u par županija, a čelnik Nacionalnog stožera o preispitivanju odluke o početku drugog polugodišta i modelima rada. Odlučeno je da se pripremamo kao da je početak drugog polugodišta 18. siječnja po modelu A. Roditeljima će se javiti da planiramo tako, a dođe li do kakve promjene, promptno će im biti javljeno.
* V. d. ravnatelja pita Učiteljsko vijeće treba li planirani datum Školske produkcije u veljači (10. veljače) pomaknuti za kasnije, s obzirom da je termin početka nastave u drugom polugodištu pomaknut za tjedan dana kasnije? Učiteljsko vijeće odlučuje da se datum Školske produkcije u veljači pomiče na 17. veljače 2021.
* V. d. ravnatelja obavještava učitelje da sukladno čl. 140. statuta svi moraju potpisati Izjavu o povjerljivosti, te kao i na početku svake kalendarske godine izjavu o stvarnoj adresi s koje dolaze na posao. Svi učitelji popunili su i potpisali obje izjave.

Sjednica je završila u 10 sati i 10 minuta.

Zapisničar:

G. C.

V. d. ravnatelja:

I. C.